《公远抵家后以顾渚新茶寄惠且云其馨若兰用佐臭味之同也赋此答之》
明代·卢龙云

归去名山次第看，天香采撷下云端。交缘比德人如玉，书为论心味若兰。

紫笋远分春后色，碧涛偏助醉馀欢。清风两腋吟怀豁，和雪空惭下里难。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。